मोदी की उपलब्धियों के बारे में पूछे जाने पर 25 प्रतिशत का मानना था कि मूल्य वृद्धि रोकना मोदी की सबसे बड़ी उपलब्धि रही है। 22 प्रतिशत लोगों ने उनकी विदेश नीति की सफलता को उनकी सबसे बड़ी उपलब्धि माना जबकि 17 प्रतिशत लोगों ने स्वच्छ भारत कैंपेन को उनकी सबसे बड़ी उपलब्धि बताया। 16 प्रतिशत लोगों ने भ्रष्टाचार कम करने को उनकी सबसे बड़ी उपलबिध बताया। कुल मिलाकर 20 प्रतिशत जनता ने मोदी सरकार के कार्य को बहुत अच्छा, 36 प्रतिशत जनता ने अच्छा, 25 प्रतिशत जनता ने सामान्य और केवल 14 प्रतिशत लोगों ने खराब बताया।